
Ehituslubade väljastamine 
1. ASJAOLUD JA MENETLUSE KÄIK

Läbivaatamiseks laekus Kulgu tn 5 tootmis- ning laohoonete püstitamiseks õigesti vormistatud ehituslubade taotlused koos  makstud riigilõivu maksekorralduse koopiaga ning ehitusprojektidega. Ehitusprojektid vaatasid läbi märkusteta, kooskõlastasid või kiitsid heaks:
Ida-Eesti Päästekeskus;

Tehnovõrkude valdajad.

Linnavara- ja Majandusamet;
Keskkonnateenistus 

Arhitektuuri- ja Linnaplaneerimise Ameti direktor kooskõlastas projekti märkusega: võtta nõusoleku puu likvideerimiseks Linnavara- ja Majandusametil . 

2. ÕIGUSLIKUD JÄRELDUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 20. märtsi 2003. a määrus nr 10/12 „Narva Linnavalitsuse ehitusloa ja kasutusloa väljaandmise õiguse delegeerimine”. 

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, ning tasuda riigilõiv.

3. OTSUS
3.1. Väljastada ehitusload Kulgu tn 5 tootmis- ning laohoonete püstitamiseks;
3.2. Kohustada krundi omanikku enne ehitustööde alustamist võtta nõusoleku puu likvideerimiseks Linnavara- ja Majandusametil.
4. RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.  

